ประกาศจังหวัดอ่างทองประกาศจังหวัดอ่างทองเรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าว เพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดอ่างทองโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้ข้อ๑ ประกาศนี้เรียกว่า ประกาศจังหวัดอ่างทองเรื่อง มาตรการป้องกันและแก้ไขปัญหาความเดือนร้อนจากการจุดและปล่อยบั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศข้อ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับในเขตพื้นที่จังหวัดอ่างทองในกรณีที่มีการประกาศหรือคำสั่งใด ซึ่งขัดหรือแย้งกับประกาศนี้ให้ปฏิบัติตามประกาศนี้แทนหมวด ๑บทนิยาม ข้อ๔ ในประกาศนี้บั้งไฟ หมายความถึง วัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณีลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วยโดยมีหางเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ขึ้นสู่อากาศได้อย่างสมดุลหรือบางชนิดอาจไม่มีหางก็ได้ท่อลำตัวจะเจาะรูบริเวณจุดศูนย์กลางของวงท่อเพื่อใช้จุดชนวนเชื้อเพลิงและเป็นช่องส่งแรงดันของการปะทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไล หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมโดยข้างในบรรจุเชื้อเพลิงดินประสิวไม่มีหางแต่มีห่วงเป็นรูปทรงกลมล้อมรอบท่อลำตัว ห่วงมีลักษณะเป็นวัสดุแผ่นบางมีขนาดกว้างพอสมดุลกับท่อลำตัวโดยมีท่อลำตัววางขวางอยู่ข้างในวงห่วง โดยวางตามแนวเส้นศูนย์กลางของวงห่วงปลายท่อทั้งสองข้างบรรจบกับวงห่วงด้านในท่อลำตัวเจาะรูเพื่อเป็นที่จุดชนวนเชื้อเพลิงและส่งแรงดันของการปะทุจากข้างในท่อในลักษณะหมุนควงเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันพลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดขึ้นสู่อากาศแล้วจะมีเสียงแตกระเบิดและให้หมายความรวมถึงดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้าการค้าหรือการจำหน่ายต้องเป็นไปตามที่บัญญัติในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง สิ่งเทียมอาวุธปืน พ.ศ. ๒๔๙๐โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็กที่มีทั้งลักษณะทรงกระบอก ทรงเหลี่ยมหรือที่คล้ายคลึงกันโดยข้างในโคมจะกลวงเพื่อบรรจุควันก๊าซบางชนิดหรือใส่เชื้อเพลิงแล้วจุดไฟไว้ภายในแล้วแต่กรณีเพื่อให้เกิดก๊าซที่มีน้ำหนักเบาและสามารถผลักดันหรือพาโคมให้ลอยขึ้นสู้อากาศได้และให้หมายความรวมถึงวัตถุอื่นใดอันคล้ายคลึงกันคณะกรรมการจัดงาน หมายความถึงคณะบุคคลที่ได้รับการแต่งตั้งขึ้นเพื่อให้มีหน้าที่ดำเนินการจัดงานประเพณีบุญบั้งไฟโคมลอย โคมไฟ โคมควัน ให้เป็นไปตามมาตรการที่กำหนดในประกาศนี้ผู้ขออนุญาตจุดและปล่อย หมายความถึง บุคคลอายุไม่ต่ำกว่า ๒๐ ปีบริบูรณ์ ได้ยื่นคำขออนุญาตต่อนายอำเภอท้องที่ก่อนมีการจุดและปล่อยพลุตะไล บั้งไฟ โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศพนักงานเจ้าหน้าที่ หมายความถึงพนักงานฝ่ายปกครองหรือตำรวจ ตามมาตรา ๑๘ แห่งประมวลกฎหมายวิธีพิจารณาความอาญาข้อ๕ ห้ามมิให้ผู้ใดจุดและปล่อย หรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอท้องที่ผู้ใดจะจุดและปล่อยบั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศตามประกาศนี้ ต้องมีอายุไม่ต่ำกว่า๒๐ ปีบริบูรณ์ และต้องมีใบอนุญาตให้จุดและปล่อยพลุ ตะไล บั้งไฟ โคมลอย โคมไฟโคมควัน หรือวัตถุอื่นใดที่คล้ายคลึงกัน เพื่อมาแสดงต่อพนักงานเจ้าหน้าที่คำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้หมวด ๒บั้งไฟ หรือวัตถุอื่นใดที่คล้ายคลึงกัน ข้อ๖ กำหนดเงื่อนไขและห้วงระยะเวลาในการจัดงานประเพณีบุญบั้งไฟและการจุดและปล่อยบั้งไฟ(๑)ให้กระทำได้ในห้วงเดือนหกตามปฏิทินจันทรคติไทย นับตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี(๒)อนุญาตให้จุดและปล่อยบั้งไฟได้แต่เฉพาะในการจัดงานประเพณีบุญบั้งไฟเท่านั้น โดยอนุญาตจัดงานให้จุดและปล่อยบั้งไฟได้หมู่บ้านละ๑ วันต่อปี ภายในห้วงระยะเวลาตามที่กำหนดไว้ใน (๑)เว้นแต่หมู่บ้านขนาดใหญ่ที่มีการแบ่งการปกครองออกเป็นหลายหมู่บ้านและขอจัดงานประเพณีบุญบั้งไฟรวมกันตั้งแต่ ๔ หมู่บ้านขึ้นไปให้กำหนดการจุดบั้งไฟได้ไม่เกิน ๒ วัน(๓)หมู่บ้านใดที่เคยมีประวัติการจัดงานประเพณีบุญบั้งไฟนอกเหนือจากห้วงเวลาตาม (๑) อันเป็นการเฉพาะตามเหตุผลความเชื่อของชนเผ่าเช่น ชนเผ่ากูย กวย (ส่วย) หรือเหตุผลความเชื่อของชนเผ่าอื่นๆ นายอำเภอท้องที่อาจพิจารณาอนุญาตได้ตามสมควร ภายในเงื่อนไขตาม (๒)(๔)การจุดและปล่อยบั้งไฟ ต้องกระทำในระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา(๕)ก่อนจะมีการจัดงานประเพณีบุญบั้งไฟ ตาม (๒) ในแต่ละปีจะต้องได้รับความเห็นชอบจากที่ประชุมประชาคมของหมู่บ้านหรือชุมชนที่จะจัดงานนั้น รวมทั้งได้รับความเห็นชอบจากสภาวัฒนธรรมตำบลและสภาวัฒนธรรมอำเภอแห่งท้องที่นั้นก่อนและเมื่อได้รับความเห็นชอบแล้วให้เสนอชื่อบุคคลที่มีความเหมาะสมซึ่งมีภูมิลำเนาในพื้นที่ตำบลนั้นจำนวนไม่น้อยกว่าเก้าคนเพื่อให้กำนันท้องที่สำหรับหมู่บ้านหรือผู้บริหารองค์กรปกครองส่วนท้องถิ่นสำหรับชุมชนทำการแต่งตั้งเป็นคณะกรรมการจัดงาน แล้วแต่กรณีเสร็จแล้วให้คณะกรรมการจัดงานหรือผู้แทนรวบรวมเอกสารหลักฐานที่แสดงถึงการได้รับความเห็นชอบให้จัดงานประเพณีบุญบั้งไฟยื่นขออนุญาตต่อนายอำเภอท้องที่(๖)หากมีกรณีจำเป็นเร่งด่วนหรือมีเหตุอันสมควรเพื่อความปลอดภัยหรือประโยชน์สุขของประชาชนแล้วให้นายอำเภอท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้ข้อ๗ กำหนดชนิด ขนาด และจำนวนบั้งไฟ(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒)สารเคมีที่ใช้ผลิตเป็นเชื้อเพลิงของบั้งไฟ จะต้องเป็นสารโปตัสเซี่ยมไนเตรท (KNO๓) หรือสารดินประสิว โดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันที่สูงกว่าสารดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่ออากาศยานขณะบินผ่านได้(๓)ขนาดเส้นผ่าศูนย์กลางวงในของท่อลำตัวบั้งไฟหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๕ นิ้ว เพื่อป้องกันอันตรายที่อาจเกิดขึ้นเช่นตามกรณีใน (๒)(๔)อนุญาตให้จุดและปล่อยบั้งไฟได้จำนวนไม่เกิน ๑๕ บั้ง ต่อหนึ่งวันโดยเป็นหน้าที่ของนายอำเภอท้องที่ในการควบคุมบัญชีการอนุญาตในการจัดงานประเพณีบุญบั้งไฟในแต่ละครั้งหรือในแต่ละหมู่บ้านข้อ๘ สถานที่จุดและปล่อยบั้งไฟขึ้นไปสู่อากาศให้กระทำได้ในสถานที่ที่นายอำเภอท้องที่อนุญาตให้จัดงานโดยต้องอยู่ห่างจากชุมชนหรือที่พักอาศัยโดยให้พิจารณาสถานที่ตั้งในทำเลและสภาพแวดล้อมที่เหมาะสมมีเนื้อที่เพียงพอในการป้องกันอันตรายเหตุรำคาญหรือความเสียหายต่อบุคคลหรือทรัพย์สินของผู้อื่นข้อ๙ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึงกัน(๒)ในการจุดและปล่อยบั้งไฟ ห้ามมิให้มีการขานเวลา การขานตัวเลขอื่น ๆหรือกระทำเครื่องหมายหรือสัญลักษณ์ใดอันเป็นการบ่งชี้ถึงการบอกเวลาการขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกัน(๓)ห้ามปิดกั้นทางสาธารณะหรือสถานที่เข้าสู่บริเวณงานหรือสถานที่จัดงานประเพณีบุญบั้งไฟ(๔)ห้ามจำหน่ายบัตรค่าเข้าชม หรือเรียกเก็บค่าเข้าชมการจัดงานในสถานที่จัดประเพณีบุญบั้งไฟหรือสถานที่จุดและปล่อยบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมหรือหารายได้โดยมิชอบเช่น จัดให้มีการเรี่ยไรหน้างาน การแจกซองฎีกาผ้าป่า การตั้งตู้รับบริจาคหรือการบังคับเรียกเก็บเงินจากผู้เข้าชมงานโดยวิธีอื่นใดข้อ๑๐ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตต้องนำใบอนุญาตมาแสดงต่อพนักงานเจ้าหน้าที่ที่เกี่ยวข้องเมื่อจะทำการจุดและปล่อยบั้งไฟด้วยทุกครั้ง(๒)ผู้ได้รับอนุญาต ต้องนำเลขที่ใบอนุญาตไปเขียนหรือประทับหรือโดยวิธีอื่นใดลงบนบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงมาสู่พื้นดินหลังการจุดและปล่อยซึ่งการเขียนหรือประทับหรือโดยวิธีอื่นใดดังกล่าวให้ใช้สี น้ำหมึก หรือสารเคมีอื่นใดที่ทนต่อความร้อนหรือขูดลบออกได้ยาก(๓)ผู้ได้รับอนุญาตหรือบุคคลผู้รับมอบหมายจากคณะกรรมการจัดงานให้เป็นผู้จุดชนวนบั้งไฟจะต้องเป็นผู้ที่มีความรู้ความชำนาญและให้จุดชนวนบั้งไฟได้เมื่อได้รับสัญญาณความปลอดภัยจากคณะกรรมการจัดงานหรือผู้รับมอบหมายจากคณะกรรมการจัดงานแล้ว(๔)ฐานสำหรับจุดบั้งไฟ จะต้องมีความชันหรือความลาดเอียงที่เหมาะสมโดยประการที่จะไม่ทำให้เกิดภยันตรายจากการจุดและปล่อยบั้งไฟต่อผู้เข้าชมงานประชาชน หรือทรัพย์สินของบุคคลใด ๆ ซึ่งจะต้องผ่านการตรวจสอบจากคณะกรรมการจัดงานก่อนจึงจะนำมาใช้จุดและปล่อยบั้งไฟได้(๕)คณะกรรมการจัดงาน ต้องจัดสถานที่จัดงานจุดและปล่อยบั้งไฟให้มีความปลอดภัย โดยต้องกันหรือจัดให้ผู้เข้าชมหรือบุคคลที่เกี่ยวข้องอยู่ห่างจากฐานจุดและปล่อยดังกล่าวในระยะไม่น้อยกว่า๑๐๐ เมตร เว้นแต่เจ้าหน้าที่ที่เกี่ยวข้องและผู้จุดชนวนบั้งไฟหมวด ๓ตะไลหรือวัตถุอื่นใดที่คล้ายคลึงกัน ข้อ๑๑ การจุดและปล่อยหรือกระทำการอื่นใดให้ตะไลขึ้นสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนนั้น ๆ โดยไม่จำกัดห้วงระยะเวลาแต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ข้อ๑๒ ให้นำความในหมวด ๒ ข้อ ๖ (๖) ข้อ๘ ข้อ ๙ ข้อ ๑๐ (๑) ถึง (๕) ของประกาศนี้มาใช้บังคับกับการจุดและปล่อยตะไลโดยอนุโลมหมวด ๔พลุหรือวัตถุอื่นใดที่คล้ายคลึงกัน ข้อ๑๓ กำหนดระยะเวลาในการจุดและปล่อย พลุ หรือวัตถุอื่นใดที่คล้ายคลึงกันให้กระทำได้ดังนี้(๑)งานรัฐพิธี หรืองานพิธีสำคัญอื่น ๆ ของทางราชการ ตามที่เห็นสมควร(๒)งานวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา๑๘.๐๐ นาฬิกา ถึงเวลา ๒๔.๐๐ นาฬิกา(๓)งานเทศกาลส่งท้ายปีเก่าต้อนรับปีใหม่ ในช่วงเดือนธันวาคมของทุกปีโดยให้จุดและปล่อยในช่วงเวลา ๑๘.๐๐ นาฬิกา ของวันที่ ๓๑ ธันวาคม ถึงเวลา ๐๑.๐๐นาฬิกา ของวันที่ ๑ มกราคมของทุกปี(๔)งานประเพณีหรืองานรื่นเริงที่มีการจัดขึ้นเป็นประจำทุกปี ตามที่นายอำเภอเห็นสมควร(๕)งานเทศกาลอื่น ๆ ที่จังหวัดได้จัดขึ้นหรือมอบหมายให้หน่วยงานอื่นเป็นผู้จัดโดยให้จุดและปล่อยตามวันเวลาที่นายอำเภอเห็นสมควร(๖)งานพระราชทานเพลิงศพ งานฌาปนกิจศพ และวันสวดอภิธรรมศพในการจุดและปล่อยตามวันเวลาที่นายอำเภอเห็นสมควรข้อ๑๔ ชนิด ขนาด และจำนวน(๑)งานรัฐพิธี หรืองานพิธีสำคัญอื่น ๆ ของทางราชการห้ามจุดพลุที่มีขนาดเส้นผ่าศูนย์กลางของท่อเกิน ๑๐ นิ้ว(๒)ในงานพระราชทานเพลิงศพ งานฌาปนกิจศพ และวันสวดอภิธรรมศพหรือในงานประเพณีหรืองานรื่นเริงที่มีการจัดขึ้นเป็นประจำทุกปี ห้ามจุดพลุที่มีขนาดเส้นผ่าศูนย์กลางของท่อเกิน๑๐ นิ้ว(๓)จำนวนในการจุดและปล่อยพลุ หรือวัสดุอื่นใดที่คล้ายคลึงกัน ขึ้นสู่อากาศแต่ละครั้ง ไม่เกินครั้งละ๑๐๐ ลูก (ยกเว้นการจุดพลุตามข้อ ๑๓ (๑) และ ข้อ ๑๓ (๕)ให้มีจำนวนตามความเหมาะสมของแต่ละงานหรือแต่ละพื้นที่เป็นกรณี ๆ ไป)(๔)จำนวนในการจุดและปล่อยพลุ หรือวัตถุอื่นใดที่คล้ายคลึงกันในงานพระราชทานเพลิงศพ งานฌาปนกิจศพและวันสวดอภิธรรมศพ ไม่เกินครั้งละ ๑๒ ลูกในกรณีมีความจำเป็นอย่างอื่นและผู้ขออนุญาตได้แสดงเหตุผลแห่งการนั้นให้นายอำเภอท้องที่พิจารณาอนุญาตเกินกว่าครั้งละ ๑๒ ลูก ก็ได้ข้อ๑๕ สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุ ขึ้นไปสู่อากาศ(๑)สถานที่จุดและปล่อยพลุให้กระทำได้ในสถานที่ราชการ หน่วยงานของรัฐ ศาสนาสถาน เอกชนตามที่นายอำเภอแห่งท้องที่พิจารณาที่ตั้งในทำเลและสภาพแวดล้อมที่เหมาะสมมีเนื้อที่เพียงพอในการป้องกันอันตรายเหตุรำคาญ หรือความเสียหายต่อบุคคลหรือทรัพย์สินของผู้อื่น(๒)สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมัน/แก๊สหรือโรงพยาบาลในระยะ ๒๐๐ เมตร เว้นแต่กรณีจำเป็นให้อยู่ในดุลพินิจนายอำเภอท้องที่แต่ทั้งนี้ระยะต้องไม่น้อยกว่า ๑๐๐ เมตรข้อ๑๖ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตต้องจัดสถานที่ไว้เพื่อจัดเก็บพลุหรือวัตถุอื่นใดที่คล้ายคลึงกัน ให้เป็นสัดส่วน ในสถานที่จุดและปล่อยพลุ(๒)ผู้ได้รับอนุญาตต้องจัดให้มีป้ายหรือสัญลักษณ์ห้ามผู้ไม่มีหน้าที่โดยตรงเข้าบริเวณสำหรับจุดและปล่อยพลุ(๓)ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากบริเวณจุดและปล่อยพลุหรือวัตถุอื่นใดที่คล้ายคลึงกันไม่น้อยกว่า ๒๐๐ เมตร(๔)ผู้ได้รับอนุญาตต้องจัดหาเครื่องดับเพลิงชนิดผงเคมีแห้ง ขนาดบรรจุไม่น้อยกว่า ๕กิโลกรัม อย่างน้อย ๒ เครื่อง อยู่ในสภาพใช้งานได้ดี และติดตั้งในที่เปิดเผยเห็นได้ง่ายหยิบใช้สะดวก บริเวณสถานที่จุดและปล่อยพลุ(๕)ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๖)พลุที่จะนำมาจุดและปล่อยตามประกาศนี้ต้องเป็นพลุที่นำมาจากผู้ได้รับอนุญาตให้สั่งหรือนำเข้าซึ่งดอกไม้เพลิง (ตามแบบป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)หมวด ๕โคมลอย โคมไฟ โคมควันหรือวัตถุอื่นใดที่คล้ายคลึงกัน ข้อ๑๗ กำหนดระยะเวลาในการจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน ให้กระทำได้ดังนี้(๑)วันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน ในช่วงเวลา๑๘.๐๐ นาฬิกา ถึงเวลา ๒๔.๐๐ นาฬิกา(๒)งานเทศกาลส่งท้ายปีเก่าต้อนรับปีใหม่ ในช่วงเดือนธันวาคมของทุกปี โดยให้จุดและปล่อยในช่วงเวลา๑๘.๐๐ นาฬิกา ของวันที่ ๓๑ ธันวาคม ถึงเวลา ๐๑.๐๐ นาฬิกา ของวันที่ ๑มกราคมของทุกปีข้อ๑๘ ชนิด ขนาด และจำนวน ของโคมลอยโคมไฟ โคมควัน หรือวัตถุอื่นใดที่คล้ายคลึงกัน ซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชน มผช.๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรมเรื่อง ยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒)โคมลอย ลงวันที่ ๑๗ กุมภาพันธ์ ๒๕๕๒ ดังนี้(๑)ตัวโคมทรงกระบอกมีเส้นผ่าศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตร หรือกรณีโคมรูปทรงอื่นต้องมีปริมาตรไม่เกิน ๑ ลูกบาศก์เมตร และทำจากวัสดุธรรมชาติ(๒)ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟิน น้ำหนักไม่เกิน๕๕ กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟ เชือกหรือลวดอ่อนเบอร์ ๒๔ (เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้นความยาวเส้นละไม่เกิน ๓๐ เซนติเมตร(๓)ห้ามผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย(๔)จำนวนการจุดและปล่อยแต่ละครั้ง ไม่เกิน ๑๐๐ โคมหรืออยู่ในดุลยพินิจของนายอำเภอท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญข้อ๑๙ สถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศดังนี้(๑)ก่อนจะมีการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ ตามข้อ ๑๗ (๑) (๒)ในแต่ละปีจะต้องได้รับความเห็นชอบจากที่ประชุมประชาคมของหมู่บ้านหรือชุมชนที่จะจัดงานอย่างน้อยในการประชุมต้องมีมติเรื่องการกำหนดสถานที่จุดและปล่อยโคมลอย โคมไฟโคมควัน รวมทั้งได้รับความเห็นชอบจากสภาวัฒนธรรมตำบลและสภาวัฒนธรรมอำเภอแห่งท้องที่นั้นก่อนและเมื่อได้รับความเห็นชอบแล้วให้เสนอชื่อบุคคลที่มีความเหมาะสมซึ่งมีภูมิลำเนาในพื้นที่ตำบลนั้นจำนวนไม่น้อยกว่าเก้าคนเพื่อให้กำนันท้องที่สำหรับหมู่บ้านหรือผู้บริหารองค์กรปกครองส่วนท้องถิ่นสำหรับชุมชนทำการแต่งตั้งเป็นคณะกรรมการจัดงาน แล้วแต่กรณีเสร็จแล้วให้คณะกรรมการจัดงานหรือผู้แทนรวบรวมเอกสารหลักฐานที่แสดงถึงการได้รับความเห็นชอบให้จุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศยื่นขออนุญาตต่อนายอำเภอท้องที่(๒)คณะกรรมการจัดงานซึ่งได้รับการอนุญาตจากนายอำเภอท้องที่ในการจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันขึ้นไปสู่อากาศมีหน้าที่และความรับผิดในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศกรณีความเสียหายอันเกิดจากการกระทำของบุคคลภายนอกซึ่งเข้าร่วมงานและมีการปล่อยให้บุคคลภายนอกจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศการอนุญาตให้จุดและปล่อยโคมลอยโคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศตามความในหมวดนี้ให้หมายความรวมถึงการอนุญาตให้บุคคลภายนอกซึ่งมีคุณสมบัติตามข้อ๔ วรรคหก ซึ่งคณะกรรมการจัดงานยินยอมให้จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศด้วยทั้งนี้ไม่ห้ามบุคคลอื่นที่มีความประสงค์ยืนคำขออนุญาตเป็นการเฉพาะรายให้จุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ตามข้อ ๑๗ (๑) (๒)แต่จำนวนการจุดและปล่อยแต่ละครั้งไม่เกิน ๕ โคม(๓)คณะกรรมการจัดงานมีอำนาจแต่งตั้งบุคคลหรือคณะบุคคลเพื่อให้มีหน้าที่กำกับดูแลบุคคลภายนอกโดยการห้ามหรืออนุญาตให้จุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ(๔)สถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันให้อยู่ในดุลพินิจนายอำเภอท้องที่พิจารณาอนุญาตโดยให้พิจารณาสถานที่ตั้งในทำเล และสภาพแวดล้อมที่เหมาะสม มีเนื้อที่เพียงพอในการป้องกันอันตรายเหตุรำคาญหรือความเสียหายต่อบุคคล หรือทรัพย์สินของผู้อื่น ในการอนุญาตให้จุดและปล่อยข้อ๒๐ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดอันคล้ายคลึงกันในวัด สถานศึกษาทางสาธารณะหรือที่สาธารณสถาน เว้นแต่เป็นพื้นที่ที่นายอำเภอระบุไว้ตามข้อ ๑๙(๒)ให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยหมวด ๖บทกำหนดโทษ ข้อ๒๑ ผู้ใดกระทำการจุดและปล่อยบั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศโดยไม่ได้รับอนุญาต หรือกระทำการนอกสถานที่ที่ได้รับอนุญาต หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช ๒๕๕๙ข้อ๒๒ ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยพลุ ตะไล บั้งไฟ โคมลอย โคมไฟ โคมควันหรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยาน ชุมชนหรือประชาชนประกาศ ณ วันที่ ๔ตุลาคม พ.ศ. ๒๕๕๙วีร์รวุทธ์ ปุตระเศรณีผู้ว่าราชการจังหวัดอ่างทองปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๖๔/๒๘ ตุลาคม ๒๕๕๙